[{"text_idx": "#000003", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000006", "text": "C\u0302i tiu artikolo [en] de Nan Lwin devenas de The Irrawaddy, sendependa novaj\u0302retejo en Birmo [eo], reeldonita en Global Voices kiel parto de interkonsento pri inters\u0302ang\u0302o de enhavoj. C\u0302iuj ligiloj estas en la angla [en] au\u0306 en esperanto [eo]."}, {"text_idx": "#000007", "text": "C\u0302i tiu 500-akrea [c\u0302irkau\u0306 200 hektara] bananplantejo [en] en la vilag\u0302eto [eo] Lamyang de la norda subs\u0302tato Kac\u0302ino [eo], kutime ekvivas je la sepa matene. Laboristoj, viroj kaj virinoj, plejparte el la s\u0302tato Rah\u0302ine [eo], portas fres\u0302e tranc\u0302itajn faskojn (arojn) da verdaj bananoj sur jugoj al pretigita kampo kie la bananoj estas lavataj kaj poste trempataj en cisterno [eo] plenigita per blanka kemia solvaj\u0302o [eo]. Neniu scias kio estas la solvaj\u0302o, sed lau\u0306dire \u201cg\u0302i helpas konservi la fruktojn pli longe\u201d. Poste la bananoj estas s\u0302arg\u0302itaj \u2014 sub la atentaj okuloj de c\u0302inaj kontrolistoj \u2014 sur dekduradajn kamionojn, kiuj kondukos ilin al ilia fina destino: la provinco Junano en C\u0302inio [ambau\u0306 eo]."}, {"text_idx": "#000008", "text": "\u201cPor plene s\u0302arg\u0302i kamionon oni bezonas preskau\u0306 kvar horojn. Post tio ni ricevos nian lunc\u0302an ripozon,\u201d laboristo diris."}, {"text_idx": "#000009", "text": "La sceno estas mikrokosmo de la rapide disvastig\u0302anta kulturo in vitro de bananaj plantejoj [en] en Kac\u0302ino. Lau\u0306 la s\u0302tata ministerio pri agrikulturo, bredado kaj irigacio [c\u0302iuj eo], Kac\u0302ino havas pli ol 60 000 akreojn [c\u0302irkau\u0306 24 300 hektarojn] da tiaj plantejoj. Civilaj sociaj grupoj tamen diras ke ili kalkulis pli ol 170 000 akreojn [c\u0302irkau\u0306 69 000 hektarojn] en la distriktoj U\u0306aimau\u0306 (birme [eo]: \u101d\u102d\u102f\u1004\u103a\u1038\u1019\u1031\u102c\u103a\u1019\u103c\u102d\u102f\u1037\u1014\u101a\u103a), Bhamo (\u1017\u1014\u103a\u1038\u1019\u1031\u102c\u103a\u1019\u103c\u102d\u102f\u1037 ), S\u0302vegu (\u101b\u103d\u103e\u1031\u1000\u1030\u1019\u103c\u102d\u102f\u1037), Mansi (\u1019\u1014\u103a\u1005\u102e\u1019\u103c\u102d\u102f\u1037), Momauk (\u1019\u102d\u102f\u1038\u1019\u1031\u102c\u1000\u103a\u1019\u103c\u102d\u102f\u1037) kaj Dokphoneyan. La plej multaj plantejoj havas c\u0302inan subtenon kaj estis akuzitaj pro s\u0302telado de tero, damag\u0302o de la medio kaj malrespekto de la laboraj rajtoj de la laboristoj."}, {"text_idx": "#000010", "text": "Bananplantejoj el kulturoj envitraj [eo] estas malpermesataj en Laoso kaj Tajlando [ambau\u0306 eo], sed c\u0302eestas c\u0302ie en la s\u0302tato Kac\u0302ino, detruita de milito. La plej multaj kampoj forlasitaj de la enlande senhejmigita [eo] kac\u0302ina etno estis anstatau\u0306igitaj de plantejoj."}, {"text_idx": "#000011", "text": "Lau\u0306 raportoj de civilaj sociaj grupoj, la kompanioj uzas insekticidojn [eo], herbojn kaj sterkojn [eo] forj\u0302etante ilin sen antau\u0306zorgoj [eo]. Lau\u0306 la samaj raportoj, la kemiaj\u0302oj poluis la akvoprovizadon, venenis la grundon kaj mortigis fis\u0302ojn kaj la brutaron."}, {"text_idx": "#000012", "text": "Civitanaj komunikilojEkonomio kaj komercoInternaciaj rilatojLaboroMilito kaj konfliktoNutraj\u0302oSano"}, {"text_idx": "#000013", "text": "Plej novaj artikoloj pri Orienta Azio"}, {"text_idx": "#000016", "text": "La batalo pri c\u0302ifromonaj revoj en Mjanmao"}, {"text_idx": "#000017", "text": "Juna kuiristo en Bakuo transformis sian apartamenton en restoracion"}, {"text_idx": "#000019", "text": "Meksika kolektivo kiu piratas librojn por kundividi kulturon alfrontas blokadojn"}, {"text_idx": "#000025", "text": "Bonvolu subteni nian gravan laboron"}]